Након повратка са Елбе у фебруару 1815, Наполеон се занимао обновом свог царства. Први пут од 1812, Армија Севера којом је заповедао за будућу кампању, била је професионална и компетентна. Наполеон се надао да ће ухватити и поразити савезничку војску Велингтона и Блихера у Белгији пре него што дођу Аустријанци и Руси. Кампања је почела 15. јуна 1815. године и испрва је била успешна, довела је до победе над Пруском код Линија, 16. јуна, али, због лоше команде и других проблема, француска војска се сусретала са константним недаћама током војне. Груши је одложио напад на Прусе, што је омогућило Блихеру да сакупи своје људе после пораза код Линија и пође Велингтону у испомоћ код Ватерлоа, што је довело до коначног, потпуног пораза Наполеона и његове вољене армије.